google/wiki40b huggingface dataset:
Buteonini

Biologi

Artene i denne gruppen kjennetegnes ved middels stor størrelse og brede vinger. De forveksles ofte med ørner, men skiller seg fra disse gjennom mindre størrelse og kortere vinger. De fleste artene er trekkfugler.
Rekkesekser

Rekkesekser (R6) er en forbrenningsmotor med seks sylindre plassert på én rad.
Vanligvis var en rekkesekser brukt for motorvolumer mellom 2,5 og 4 liter. Den var også noen ganger brukt for mindre motorer, selv om myk gange var dyrt å produsere og konstruksjonen uunngåelig ble fysisk lengre enn andre, alternative typer. Den minste versjonen av rekkesekseren kom i motorsykkelen Benelli 750 Sei. Den hadde et volum på 747,7 cm³ (0,75 liter). De største er brukt til å drive skip med motorvolum på 1 000 liter eller mer.
Rekkeseksere var historisk mer vanlig enn V6ere, i hovedsak fordi lengden på slike motorer ikke var noe vesentlig problem i bakhjulsdrevne kjøretøy, men også fordi V6ere fra samme tid var vanskelige å få til å gå mykt. Ettersom bilindustrien i økende grad har gått over til forhjulstrekk og foretrekker tverrstilte motorer, er det blitt et økende behov for korte motorer og i dag er de fleste sekssylindrede motorer i V6-utførelse. Noen bilfabrikanter holder likevel fast på den, som for eksempel BMW. Rekkesekseren "lever" også i beste velgående i lastebiler, hvor den er i overlegent flertall også på nye biler.
Kaliumnitrat

Bruk

Kaliumnitrat brukes bl. a. i en blanding med svovel og kull til produksjon av svartkrutt, som inneholder 75% kaliumnitrat, 15% trekull og 10% svovel. Siden det er et oksidasjonsmiddel (frigjør oksygen ved oppvarming), understøtter det forbrenningen av de brennbare stoffene i blandingen. Dette gjør at blandingen kan brenne i et lufttett rom – som for eksempel en patron.
Videre kan kaliumnitrat blandes med sukker og vann til et saktebrennende brennstoff til modell-raketter, for hobbybruk. Såkalt «rocket glue» eller «rocket sugar» gir en liten løfteevne, og forbrennes med ca. 2-7 sekunder per centimeter brenselmasse.
Kaliumnitrat kan også brukes som konserveringsmiddel (E252) ved at det hindrer utviklingen av botulismebakterier. I tillegg til at det har en konserverende virkning bidrar det også til å bevare fargen på maten. I Norge har myndighetene vært restriktive med å godkjenne bruken av nitrater og nitritter i mat fordi det har en tendens til å reagere med aminer i kjøtt og dermed danne potensielt kreftfremkallende nitrosaminer. Det er en direkte sammenheng mellom den mengde nitrat som tilsettes og den mengde nitrosaminer som dannes.
Kaliumnitrat brukes også i framstilling av salpetersyre HNO₃, ved å blande 96% konsentrert svovelsyre H₂SO₄ med kaliumnitrat, og så destillere denne blandingen slik at det dannes kaliumsulfat i destillasjonskolben og salpetersyre i mottakerkolben. 
Det er også brukt i sprengstoffet sprenggelatin, oppfunnet av Alfred Nobel, der det er blandet med papirmasse og nitroglyserin.

Forekomst

Kaliumnitrat dannes i naturen ved forgjæring av nitrogenholdige organiske stoffer i kaliumrik jord. Slike naturlige forekomster finnes særlig i subtropiske land som India (Bengal) og i Kina. I Europa kjennes mindre forekomster fra Ungarn, Spania og Russland.
Hammersmith

Historie

Det har blitt avdekket forhistorisk keramikk, flintsteiner og løvbladformete pilspisser ved elvebredden. Det er også levninger som viser til bosetning i tiden ved romersk Britannia. Hammersmith utviklet seg som en angelsaksisk fiskelandsby og dets stedsnavn, som kanskje er knyttet til en smeds hammer og smie, ble første gang nedtegnet i 1294.
Hammersmith er innenfor det historiske grevskapet Middlesex. Det var navnet på et kirkesogn innenfor hundred (herredet) Osselstone. I begynnelsen av 1660-tallet ble Hammersmiths første sognekirke, som senere ble til St Paul's, bygget av Nicholas Crispe som drev et teglverk i Hammersmith. I tillegg til et monument av Crispe, inneholdt det også en bronsebyste av kong Karl I av England gjort av den franske skulptøren Hubert Le Sueur. Bysten er en kopi i bronse fra 1665 av en marmorbyste som LeSueur gjorde i 1631. I 1696 ble Samuel Morland gravlagt her. Kirken ble fullstendig ombygd i 1883, men monumentet og bysten ble overført til den nye kirken.
En elvebredd preget av grus framfor det mer vanlige myr- og våtland, førte til at Hammersmith ble betraktet som et friskt sted å bo framfor Londons trange og forurensete gater. Fra middelalderen av trakk velstående londonborgere ut til Hammersmith. Vest for kirken etablerte båtbyggere, møller og bryggerier seg rundt utløpet av en bielv til Themsen.
Hammersmith Bridge ble først designet av William Tierney Clark, åpnet i 1827 som den første hengebro over elven Themsen. Overbelastning av denne opprinnelige strukturen førte til Joseph Bazalgette redesignet broren, men bygget på det opprinnelige fundamentet og gjenåpnet i 1887. I 1984-1985 fikk bruen ekstra strukturell støtte og i årene 1997 og 2000 ble det utført betydelige arbeid for å forsterke den.
Jiang Menglin

Selvbiografi

Monlin Chiang: Tides from the West: A Chinese Autobiography (New Haven: Yale University Press, 1945).
Forum for utvikling og miljø

Forum for utvikling og miljø (ForUM) er et nettverk av over 50 norske miljø-, utviklings- og fredsorganisasjoner.

Historie

Forum for utvikling og miljø (ForUM) ble opprettet i 1993 av organisasjoner som var aktive i Felleskampanjen for jordas miljø og utvikling.
Felleskampanjens mål var å skape folkelig oppmerksomhet rundt Brundtlandkommisjonens rapport (Our Common Future) om bærekraftig utvikling. Kampanjen var aktiv frem mot FNs miljøtoppmøte i 1992, Earth Summit i Rio de Janeiro. Arbeidet førte til at det ble opprettet lignende kampanjer i flere land. Den bidro til å opprette en internasjonal samarbeidsplattform i forbindelse med toppmøtet.
Etter konferansen i Rio de Janeiro ville flere av organisasjonene videreføre samarbeidet. Forum for utvikling og miljø har etterhvert utviklet seg fra å være en ren møteplass for politisk debatt til å bli miljø-, utviklings- og freds­organisasjonenes politiske tankesmie, som søker større innflytelse gjennom koordinert påvirknings­arbeid.
Farriseidet

Farriseidet er et eid mellom innsjøen Farris og Larviksfjorden i Vestfold. Eidet består av løsmasser fra endemorenen Raet og demmer opp innsjøen innenfor. 
Eidet har i årtusener vært en viktig ferdselsvei mellom Brunlanes og de østre deler av fylket. Det hadde opprinnelig navnet Fareid (Fareið), sammensatt av far (ferd) og eid. Dette "ferdseleidet" ga innsjøen navnet Fareiðsvatnet, som utviklet seg til Farrisvannet og videre til Farris.
Felicjan Sławoj Składkowski

Bakgrunn

Składkowski tok sine gymnasstudier i Kielce og ble i 1905 medlem av partiet PPS. Han studerte til 1911 medisin ved  det jagielloniske universitet i Krakow og birket deretter som lege i Sosnowiec.

Militær

Han kjempet under første verdenskrig fra 1914 i de polske legioner og ble etter keiseredsnekten i den 1. og 3. Legion sommeren 1917 fengslet i Beniaminów. 
Fra 1919 til 21920 var han medisinsk forsyningsansvarlig for den polske armé under den polsk-sovjetiske krig. I 1924 ble han brigadegeneral og sjef for den milutære helsetjeneste.

Politiker

Etter maikuppet var han som en av Józef Piłsudskis betrodde flere ganger innenriksminister i vekslende sanacjaregjeringer og som dette ansvarlig for fengslingen av centrolewledelsen i Brześć. Fra 1930 var han representant til Sejmen, fra 23. juni 1931 vise forsvarsminister.
Fra 13. mai 1936 til 30. september 1939 var han ministerpresident og innenriksminister. 
Den 7. september 1939 flyktet han unna de angripende tyske styrker fra Warszawa, kom seg i midten av september til Romania, og ble internert der. I 1940 flyktet han derfra til Tyrkia og videre til Palestina. 
Fra 1947 bodde han i Storbritannia. Składkowski døde 31. august 1962 i London.
Ålfoten (fjord)

Ålfoten (også kalt Ålfotefjorden) er arm av Nordfjord i Bremanger kommune i Sogn og Fjordane. Fjorden er 8,5 kilometer lang, og går i sørvestlig retning fra innløpet mellom Hjeltneset og Gjegnalunden, forbi gårdene Askevika, Vik, Myklebust og Sigdestad, Ålfoten og inn til gården Førde. Nord for Hjeltneset ligger Isefjorden, mens Hundvikfjorden fortsetter mot øst. Ved Svinevika smalner fjorden inn og danner Førdspollen, som er den innerste delen av fjorden.
I fjordbotnen ligger gården Førde og Åskåra kraftverk.
Riksvei 614 går på nordsida av fjorden. Ålfotbreen ligger noe lenger sør.
Gregorian

Gregorian er et tysk band, frontet av Frank Peterson. Gregorian spiller gregoriansk-inspirerte versjoner av kjente pop- og rockesanger.
Gregorian må ikke sammenlignes med den originale gregorianske musikkategorien, da Gregorians blir akkompagnert med instrumenter, og ikke synger enstemt.
Originalt var Gregorian sett mer på som en popgruppe i likhet med Enigma. Som popgruppe spilte de i 1991 inn albumet Sadisfaction. Frontvokalen på denne plata var Birgit Freud og Susana Espella, som også var Persons kone på dette tidspunktet. Susana Espella og Birgir Freud er mest kjent for bandet The Sisters og Oz. Sadisfaction var det eneste popalbumet Gregorian produserte.
I 1998 tok Peterson med flere og re-lanserte Gregorian til det vi kjenner de som i dag. Kriteriene var at alle sangene skulle skrives om til en sjutonesskala. Når sangene var omskrevne ble det hyret inn tolv vokalister med bakgrunn i kor.
Albumene blir spilt inn i kirker med dempet belysning og stearinlys. Dette gjøres for å få en mer ekte lys, og ikke en slik kald, teknologisk klang, ifølge Peterson selv.
Prosjektet skulle vise seg å bli vellykket, og gruppa har derfor produsert flere album i samme sjanger, alle med navn Masters of Chant. Utgivelsen The Dark Side fra 2004, viser en litt mørkere side av Gregorian, og har flere, litt dystre, innspillinger.
Sundaland

Sundaland, eller bare Sunda, er en biogeografisk region i Sørøst-Asia som omfatter Malayahalvøya, Borneo, Java og Sumatra med nærliggende øyer.
Sundaland ligger på en utskytende del av den asiatiske kontinentalsokkelen og var i den siste istid, liksom i tidligere istider, som følge av det betydelig lavere havnivået, et sammenhengende landområde, noe som gjorde det til en biogeografisk region. Da havnivået senere steg, senest for 15000 til 7000 år siden, ble de høyestliggende områdene separate øyer.
Xingshan (Yichang)

Xingshan (kinesisk: 兴山县; pinyin: Xīngshān Xiàn) er et fylke i provinsen Hubei i Folkerepublikken Kina. Det er del av byprefekturet Yichang.
Befolkningen var på 189 407 innbyggere i 1999.
Alex Stepney

Historie

Stepney hadde et mislykket prøvespill i Fulham, så hans første klubb ble 
Tooting and Mitcham som spilte utenfor det engelske ligasystemet. I 1963 ble han hentet av Millwall som amatør, men det tok ikke lang tid før de oppdaget hans potensial og han ble proffspiller bare to måneder etter at han signere som amatør.
I 1966 ble han kjøpt av Chelsea, men han ble solgt til Manchester United etter tre måneder for rekordsummen £55,000 der han debuterte den 17. september 1966 i 1-1-kampen mot Manchester City.

I ligaen og i Europa

Manchester United vant den engelske ligaen 1967 med Stepney i mål som gjorde at de kom til Serievinnercupen. I finalen på Wembley reddet Stepney et farlig skudd fra Benfica-spilleren Eusebio på stillingen 1-1 i kampen Manchester United senere vant 4-1.
Are You Sure?

Norsk versjon

C.C. Bøyesen har skrevet en norsk tekst. På norsk bærer den tittelen «Er du sikker».
Tietgenkollegiet

Tietgenkollegiet er et kollegium som ligger ved Københavns Universitet Amager, IT-Universitetet og DR Byen i Ørestad ved København. Tietgenkollegiet ble oppført 2004–2005 med Nordea-fonden som byggherre. Bygningen er tegnet av Boje Lundgaard & Lene Tranberg arkitekter og består av 360 leiligheter fordelt på seks etasjer i en sirkelrund bygning som omgir en atriumgård. Fasaden er kledd med den kobberholdige legeringen tambak. Bygningen kjennetegnes ved forskudte vinduspartier og altaner.
Kollegiet er oppkalt etter finansmannen Carl Frederik Tietgen.
Kambodsja under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste)
Oppstad kirke

Interiør

Det nåværende bygget har en sparsom barokkform med få vinduer og et slankt spir. Tårnet er fra 1624. Kirkeklokkene ble laga i 1855 av Anders Skibakk i Elverum. Klokkene har teksten «Til Strøms anex kirke.» påskrevet. Altertavlen ble utskåret i tre i 1940 av Dagfin Werenskiold. Tavlen inneholder scener fra Kristus liv; den oppstandne Kristus, Maria med barnet, Jesu dåp, Jesus og barna og palmesøndag. Under restaurasjonsarbeidene i 1875 ble kirken «radikalt forbedra», men i 1930-åra kom både døpefonten i kleberstein og krusifikset uten armer, som begge er fra år 1300 under middelalderen, tilbake fra kirker som sto på stedet tidligere. Til døpefonten hører et messingfat fra 1675. Også prekestolen fra 1635 i renessanse-stil kom tilbake på plass til den samme tiden. Kirkesølvet består av en dåpsmugge, en kalk, flere særkalker, en disk og flere blomstervaser.
Kirken har nå et kisteorgel. Det gamle hovedorgelet ble revet fordi det var i dårlig stand.

Prestegarden

Før svartedauden i 1349 var det en egen prest i Oppstad som bodde på garden Oppstad. Etter pesten ble denne ordningen borte. På 1700-tallet fikk bygden residerende kapellan som også fikk drive garden Oppstad. Fra 1880 ble Nordnust brukt som kapellangard og den ble siden kalt Prestegarden. I 1972 ble det bygd prestebolig for kapellanen sørøst for Nordnust.
Skorpefjorden

Skorpefjorden er en fjord eller et sund i Flora kommune i Sogn og Fjordane som ligger vest for Florø mellom øyene Skorpa i nord og Kinn og Reksta i sør. Fjorden strekker seg omtrent 10 kilometer fra vest og innover mot Florø. Fjorden starter i vest mellom Kinn og Nærøya, like øst for Ytterøyane fyr, og ender opp mellom Nordre Nekkøya og Ånnøya i øst.
Vauxhall and I

Vauxhall and I er et album av den britiske artisten Morrissey. Albumet ble gitt ut i 1994 og blir sammen med Your Arsenal ansett som hans beste utgivelser.
Hertugdømmet Kurland og Semgallen

Hertugdømmet Kurland og Semgallen (latin: Ducatus Curlandiæ et Semigalliæ) var et hertugdømme i Baltikum under Polen, som eksisterte i årene 1561–1795. Hertugdømmet blomstret under Jacob von Kettler som blant annet underla seg koloniene Tobago og Gambia.
Det samme navnet ble også brukt på en kortvarig stat fra 8. mars til 22. september 1918.
Rockfort oljekraftverk

Rockfort oljekraftverk er et varmekraftverk på Jamaica. Det har en installert produksjonskapasitet på 64 MW, fordelt på 2 x 30 MW blokker og én 4 MW-blokk. Anlegget ble påbegynt omkring 1995, og stod ferdig i 1998. Brenselkilden er fyringsolje og tungolje.
Operatør er Jamaica Private Power, og utstyret og arbeid er levert av MAN, m.fl.
Den østerrikske konjunktursyklusteori

Den østerrikske konjunktursyklusteorien er en økonomisk teori framholdt av Den østerrikske skole angående hvordan konjunktursyklusen oppstår. Teorien forklarer konjunktursyklusen ut ifra de uunngåelige konsekvensene av eksessiv kredittutvidelse i banksystemet. Teorien ble opprinnelig formulert i verkene til økonomene Ludwig von Mises og F.A. Hayek.
Clarkson College

Historie

Clarkson College ble grunnlagt i 1888 av Bishop Clarkson Memorial Hospital i Omaha, Nebraska som et toårig sykepleierkurs. I 1902 ble det utvidet til en treårig sykepleierskole.
Skolen stengte i 1955 på grunn av budsjettproblemer, men en stor donasjon i 1960 gjorde at den kunne gjenåpne.
På 1970-tallet begynte Clarkson College å ta opp mannlige studenter og på 1980-tallet mottok Clarkson College akkreditering av North Central Association og National League for Nursing. Andre program ble lagt til etter som institusjonen vokste.
I 1992 flyttet Clarkson College til sin nåværende plassering på 42. og Dodge Streets. Et boliganlegg og studentsenter ble lagt til universitetsområdet i 2004.
Herausgeber

Herausgeber (norsk: utgiver) (forkortet Hrsg., sjeldnere Hg., tidligere ed. for (lat) edidit, (har utgitt) og edd. ediderunt (flertall)) er en tysk betegnelse på en person eller persongruppe som forbereder utgivelsen av litterære, publisistiske eller vitenskapelige tekster og verker av forfattere og kunstnere.
Utgiveren har en spesiell rolle da han eller hun ikke bare gjennom sine redaksjonelle handlinger, men også gjennom sin person eller personlighet representerer den aktuelle utgivelsen. 
Det blir sondret mellom Herausgeber av en bok og av en avis eller tidsskrift.
Herausgeber av en avis har intet presserettslig ansvar. Dette ansvaret påhviler i en avis sjefredaktøren. Betegnelsen kan være rent symbolsk, slik som når avisen Bild-Zeitung oppgir at Herausgeber er «Axel Springer †». Springer døde i 1985. Den tidligere tyske kansleren Helmut Schmidt ble i 1983 Herausgeber av avisen Die Zeit, slik Marion Gräfin Dönhoff tidligere hadde vært. Begge er av avisen beholdt på listen over utgivere også etter sin død.
En Herausgeber av en bok vil gjerne være en spesialist, ofte ekstern, som gjennom sitt omdømme gir en faglig garanti for boken.
William R. Day

Biografi

Day avla sin grunneksamen ved University of Michigan i 1870 og fortsatte deretter med jusstudier ved samme universitet. I 1872 innledet han en karriere som advokat i Canton i Ohio, og mens han praktiserte jus ble han også et aktivt medlem av Det republikanske partiet. Som republikaner fikk han et vennskap med William McKinley, og ble ansatt som juridisk og politisk rådgiver for McKinley i hans kampanjer mot Representantenes hus og som guvernør og president. 
Da McKinley ble utnevnt til president ble Day utnevnt til viseutenriksminister (Assistant Secretary of State). Da daværende utenriksminister John Sherman ikke viste seg å være en tilstrekkelig effektiv minister ble Sherman tvunget til å gå av til fordel for Day. Han ble utenriksminister mens Den spansk-amerikanske krigen pågikk, og Day mente at USA burde ha returnert den spanske kolonien Filippinene til Spania, men han var likevel forenelig med McKinleys tøffere linje og aksepterte denne. Days siste diplomatiske handling ble signeringen av fredsavtalen i Paris, før McKinley utnevnte han til dommer i den føderale ankedomstolen og erstattet ham med John Hay.
President McKinley ble for øvrig myrdet i 1901, og etterfølgeren Theodore Roosevelt utnevnte Day som dommer til De forente staters høyesterett i 1903. Han tjenestegjorde i høyesteretten frem til 1922, da han gikk av med pensjon. William Rufus Day døde den 9. juli 1923 i Mackinac Island i Michigan.
Hawick

«Teribus ye teri odin»

Innbyggerne kalles seg selv teris, etter den tradisjonelle sangen «Teribus ye teri odin». Det er antatt at det er gammelt krigsrop som ble benyttet av menn fra Hawick under slaget ved Flodden Field i 1513, og som endte i et blodig og katastrofalt nederlag for skottene og var det største slaget (i antall stridende menn) som ble utkjempet mellom de to nasjonene. Det er fortsatt bevart i byens tradisjoner, og hvor refrenget stadig blir sunget ved samlinger og festivaler, ikke bare i byen, men også i fjerne områder i Canada, USA og Australia hvor folk fra Hawick, teris, har utvandret.
Tidligere måtte man være født i Hawick for å være en teri, men siden juli 1988 har det ikke vært noen lokal fødeavdeling, slik at det fleste barn av byens borgere blir født på Borders General Hospital i Melrose. Derfor er kravet nå at man bor i byen fra så kort tid som mulig etter fødselen.
Hva «Teribus ye teri odin» betyr er mer uklart. Poeten Charles Mackay (1814-1889) mente at de merkelig ordene var en forvrenging av skotsk-gælisk: Tìr a buaidh, 's tìr a dìon («land av seier og land av forsvar»). Mackay ble kritisert for å tolke alt i lys av gælisk opprinnelse, noe som gjorde hans tolkninger spekulative og fantasifulle, i henhold til lingvisten Anatoly Liberman. Den mest nærliggende forklaringen, at krigsropet er avledet fra norrønt, Týr hæbbe us, e Týr e Oðinn, i betydningen at krigsgudene Tyr og Odin er med de stridende, er heller ikke lett å bevise, men den tradisjonelle avvisningen av denne forklaringen er ikke overbevisende begrunnet.
Den full versjonen som synges i dag ble skrevet som en ballade av James Hogg i 1819 og erstattet da en tidligere tekst skrevet av Arthur Balbirnie en generasjon tidligere.
Yao Qisheng

Yao Qisheng  (姚啟聖; født 1623 i　Shaoxing i provinsen Zhejiang, død i 1683) var en fremstående mandarin tidlig i Kangxi-keiserens regjeringstid (1662–1723) under Qing-dynastiet. Han var en nøkkelperson for utførelsen av Kangxi-keiserens riksdekkende reformer og militære operasjoner, for eksempel mot Taiwan som han klarte å erobre. Han innehadde en rekke ledende stillinger i regionene.
Henrik II av Navarra

Henrik II av Navarra (18. april 1503 – 25. mai 1555), også kjent som Henri de Navarre og Henri d'Albret, var den eldste sønnen til Jean d'Albret (død 1516) ved dennes hustru Catherine de Foix, søster og arving Francis Phoebus, konge av Navarra; han ble født ved Sangüesa i april 1503.
Da Catherine døde i eksil i 1517 etterfulgte Henrik henne i hennes krav til Navarra, som ble bestridt av Ferdinand I av Spania, og under beskyttelse av kong Frans I av Frankrike overtok han tittelen konge av Navarra.
Etter virkningsløse konferanser ved Noyon i 1516 og ved Montpellier i 1518 ble det gjort en anstrengelse i 1521 for å etablere ham som de facto overhode, men franske soldater som hadde tatt landet ble til slutt utvist av spanjolene.
I 1525 ble Henrik tatt til fange etter slaget ved Pavia, men han klarte å rømme, og i 1526 giftet han seg med Marguerite de Valois (Margrete av Navarra, 1492 – 1549), søster av kong Frans I og enke av Karl, hertug av Alençon. Med henne ble han far til Johanna III av Navarra (1528–1572), og ble således bestefar til Henrik IV av Frankrike. Henrik, som hadde sympatier for hugenottene, døde i Pau den 25. mai 1555.
Cabinet des médailles

Samlingene

Samlingene omfatter rundt 520.000 mynter og medaljer, rundt 35.000 kunstgjenstander og et bibliotek med 80.000 titler. Samlingens mest berømte stykke er den såkalte Grand Camée de France. Her er også Charlemagne-figurer av elfenbein, til et av de viktigste sjakksettene fra den europeiske middelalder.
Norges nasjonalblomst

Norges nasjonalblomst består av de to artene bergfrue (Saxifraga cotyledon) og røsslyng (Calluna vulgaris). De to plantene ble kåret ved hver sin anledning. 
Bergfrue ble utnevnt av fagbotanikere på en internasjonal botanisk kongress i Amsterdam i 1935, der hvert lands representanter skulle komme med forslag fra hjemlandet. Bergfrue har hovedtyngden av sin utbredelse i Norge. Arten er sparsomt utbredt på Island, svært sjelden i Sverige, og finnes i noen få deler av Alpene og Pyreneene. Bergfrue er også fylkesblomst for Møre og Romsdal.
Røsslyng ble kåret til nasjonalblomst under en lytteravstemning i radioprogrammet Nitimen i 1976. Selv om røsslyng også er typisk for andre land (den er vel så vanlig i Skottland som i Norge), er den et velkjent og svært synlig innslag i fjell- og kystområder i hele landet. Arten representerer slik sett sider ved norsk landskap som oppleves som «typisk norske», der den visuelt sett er knyttet til det norske friluftsliv-fenomenet å «gå på tur».
Legion Field

Liv etter OL

Etter OL er stadionet blitt brukt som hjemmebane til den amerikanske fotballklubben UAB Blazers.